**NATJEČAJ ZA UČENIKE ČETVRTIH RAZREDA ZA SUDJELOVANJE U**

**ERASMUS+ PROJEKTU „SPREMNI ZA SUTRA IV“**

**(Ready4tomorrow IV)**

2023-1-HR01-KA121-VET-000131833

Na natječaj se mogu prijaviti svi učenici četvrtih razreda Druge ekonomske škole.

Odbor za odabir učenika definirao je kriterije za odabir učenika/ca na temelju kojih će donijeti rang listu koja će se sastaviti prema ukupnom broju bodova od najvišeg do najnižeg. 5 učenika/ca s najvišim brojem postignutih bodova ostvarit će pravo na sudjelovanje na mobilnosti. Odabrat će se i 2 učenika/ce kao rezerve u slučaju da netko od više rangiranih učenika iz opravdanih razloga odustane od sudjelovanja na mobilnosti. Učenici s rezervne liste također će pohađati obavezne pripreme prije odlaska na mobilnost.

Prijavna dokumentacija dostupna je na internetskim stranicama škole i Facebook stranici škole („Spremni za sutra – Erasmus+ KA1 projekt Druge ekonomske škole Zagreb“), a ispunjena se treba poslati na projektidrugaekonomskazagreb@gmail.com ili se iznimno, može predati u školskoj referadi. Ispravna natječajna dokumentacija obuhvaća u potpunosti ispunjene priložene odgovarajuće prijavne obrasce i suglasnost roditelja te priložene odgovarajuće potvrde za dodatne bodove (rješenje o socijalnom statusu, dokaz o samohranom roditelju, dokaz o invaliditetu ili o ostalim težim zdravstvenim poteškoćama, dokaz o roditelju hrvatskom branitelju, potvrda o pohađanju izvanškolske aktivnosti).

Rok za prijavu je 7 kalendarskih dana od objave natječaja na oglasnoj ploči i mrežnoj stranici škole pod rubrikom Projekti (krajnji rok je 18. 11. 2023.) Privremena rang lista bit će objavljena najkasnije 24. 11. 2023. na oglasnoj ploči i mrežnoj stranici škole pod rubrikom Projekti te na školskoj Facebook stranici. Po objavi iste počinje teći žalbeni rok u trajanju od tri kalendarska dana. Eventualnu žalbu potrebno je podnijeti u pisanom obliku u školskoj referadi.

Konačna rang lista bit će objavljena po isteku žalbenog roka na oglasnoj ploči i mrežnoj stranici škole te na Facebook stranici. Sastavit će se prema ukupnom broju bodova od najvišeg do najnižeg. Maksimalan broj bodova koji se može ostvariti prema kriterijima bodovanja je 61.

U slučaju da više učenika ima jednak broj bodova, za kriterij se uzimaju bodovi iz prvog stranog jezika (engleskog/njemačkog). Ukoliko i u tom slučaju više učenika ima jednak broj bodova, za kriterij se uzima motivacijsko pismo. Sljedeći kriterij u slučaju istih bodova je vladanje, a potom opći uspjeh te nakon toga dodatni bodovi.

Odbor za odabir učenika čini 7 članova Tima za projektne aktivnosti i zakonski predstavnik škole, ravnateljica Ana Naletilić. Članovi Tima za projektne aktivnosti imenovani u Odbor su:

Silvija Glavočić, pedagoginja

Dubravka Šelendić, nastavnica engleskog jezika

Ivana Dunaj, nastavnica njemačkog jezika

Ana Lasić, nastavnica ekonomske skupine predmeta

Ivana Brnada, nastavnica ekonomske skupine predmeta

Jelena Beroš, nastavnica ekonomske skupine predmeta

Petra Bručić Barić, nastavnica ekonomske skupine predmeta

Za više informacija obratiti se članovima Tima za projektne aktivnosti.

Svim učenicima želimo puno uspjeha!

Tim za projektne aktivnosti Druge ekonomske škole

Ana Naletilić, ravnateljica